ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሚሽነር ሰብኣዊ መሰላት ኢትዮጵያ፡ ማእሰርቲ ጋዜጠኛታት ፕሬስ ኤጀንሲ ከምዘሻቐሎ ገሊጹ 12 ሕዳር 2020 ምንጪ ስእሊ, Daniel Bekele @Twitter መግለጺ ስእሊ, ኮሚሽነር፡ ኮሚሽን ሰብኣዊ መሰላት ኢትዮጵያ ኣይተ ዳንኤል በቀለ ቅድሚ ሒደት መዓልታት: ኣርባዕተ ጋዜጠኛታት ኣብ ኣዲስ ኣበባ ኣብ ቀይዲ ከምዝኣተዉ ምንጭታት ንቢቢሲ ገሊጾም። እቶም ኣብ ቀይዲ ዝኣተዉ ጋዜጠኛተት፡ ሃፍቱ ገ/ሄር፣ ጸጋይ ሓዱሽን ኣብርሃ ሓጎስን ንመንግስታዊ ትካል ሚድያ ዝኾነ ኤጀንሲ ፕሬስ ኢትዮጵያ ዝሰርሑ ኾይኖም ናብ ቤት ማእሰርቲ ማእከላዊ ከምዝተወስዱ ምፍላጥ ተኻኢሉ። ራብዓይ ድማ፡ ንኦኤምኤን ዝሰርሕ ጋዜጠኛ ኡዲ ሙሳ ኣብ ተመሳሳሊ እዋን 'ኣብ ቀይዲ ከምዝኣተወ' ተፈሊጡ። ዋና ኮሚሽነር፡ ኮሚሽን ሰብኣዊ መሰላት ኢትዮጵያ ኣይተ ዳንኤል በቀለ፡ "ሕዚ'ውን ናይዞም ጋዜጠኛታት ማእሰርቲ እንትሰምዕ ብዘሻቕል ኩነታት እዩ" ብምባል ኣስማቶም ጸሪሑ፡ ብቅልጡፍ ፍትሒ ክረኽቡ ኣብ ትዊተሩ ሓቲቱ። እቲ ኮሚሽነር፡ ብምቕጻል "ሕጊ ክኽበረሎምን ብቕልጡፍ ፍትሒ ክረኽቡን ጻውዒት እገብር" ድማ ኢሉ። ጋዜጠኛ ኣውሎ ሚድያ በቃሉ ኣላምረው ከምዝተኣሰረ ተገሊፁ ጋዜጠኛታት ኢትዮጵያ፡ "ሚዲያ ስምዒታዊ ይኸውን'ሎ" ዝሓለፈ ዓመት ክንደይ ጋዜጠኛታት ሞይቶም?
